<classify> Raia mmoja wa humu nchini Tanzania alipata kipigo cha mwaka baada ya kuvamiwa na kipusa waliopatana naye katika mtandao wa kijamii. Kulingana na kipusa, jamaa huyo alimhadaa kuwa yeye ni msanii marufu Harmonize na ndiyo maana alikubali kuwa katika uhusiano wa kimapenzi naye. Mabivu na mabichi yalipata kubainika pale wawili hao walipoamua kuweka kituo mahusiano ya mitandao na kuamua kukutana ana kwa ana ili kulainisha mapenzi kisawasawa. Siku za mwizi ni zile zile, alichokosa kujua kipusa ni kuwa dume aliyekuwa akizungumza naye kwa muda hakuwa msanii Harmonize kama alivyodhania. A post shared by KONDEBOY harmonize_tz on Mar 14, 2020 at 10:57am PDT Kilinuka pale wawili hao walipopatana katika mkahawa kipusa alipotarajia kujivinjari na mkali wa mziki wa Bongo Harmonize. Alijipamba si kiduchu kama anayepatana na mfalme, mume kwa upande akafanya kama desturi, kuhakisha kuwa sura na mueonekano wake unalandana na ule wa Harmonize shilingi kwa ya pili kando. Wakiendelea na mkutano wao pale mkahawani, maripota walifika pale pasi kurajiwa, walipomuona walishangaa na kutaka athibitishe kama kweli yeye ni Harmonize au la, basi pale ndipo yule binti akararuka na kuruka jamaa alipojitokeza wazi na kubaini kuwa analandana na msanii huyo na wala siye. Kwa hamaki mwanamke huyo alimvamia jamaa akilalamika kuhusu alivyompotezea muda akijidhani alikuwa katika uhusiano na Harmonize mwenyewe. Lady beats up man after finding out he was lying about being singer Harmonize A post shared by Urban News urbannews254 on Mar 22, 2020 at 2:49am PDT Mimi nafanana na Harmonize sijifananishi, nafananishwa au siyo, jama alisema huku akinyeshewa mangumi na kipusa huyo. Lakini mbona ulinidanganya ukinitongaza katika Instagram kuwa wewe ni Harmonize, wacha kunigusa na corona, mwanamke huyu alisikika akisema. Nyota ya mwanamke huyu ilishuka baada ya kugundua kuwa mume aliyedhani kuwa ataleta mwanga katika maisha yake akibainika kuwa kijana wa kawaida tu.  <topic>: burudani 